Diari Oficial de la Generalitat Valenciana


Sumari del DOGV 2695, del 23-02-1996 (1996/837545)

RESOLUCIÓ d'1 de febrer de 1996, de la Direcció General de Transports, per la qual es convoquen les proves de constatació de la capacitat professional per a l'exercici de les activitats de transportista per carretera, agència de transport de mercaderies, transitari i magatzemista-distribuïdor.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2695

Data del DOGV
:   23-02-1996

Secció del DOGV
:   ALTRES DISPOSICIONS

Número del document
:   1996/837545


Data del document
:   01-02-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Anàlisi jurídica

RESOLUCIó d'1 de febrer de 1996, de la Direcció General de Transports, per la qual es convoquen les proves de constatació de la capacitat professional per a l'exercici de les activitats de transportista per carretera, agència de transport de mercaderies, transitari i magatzemista-distribuïdor.   
D'acord amb el que disposa l'article 3 de l'Ordre d'11 de juny de 1990, de la Conselleria d'Obres Públiques, Urbanisme i Transports, en què s'estableix la periodicitat de realització de les proves per a la constatació de la capacitat professional per a l'exercici de les activitats de transportista per carretera, agència de transport de mercaderies, transitari i magatzemista-distribuïdor, fent ús de les atribucions que em confereix la disposició final primera de l'ordre esmentada, resolc:  
Primer  
Convocar en els mesos de maig i novembre de cada any les proves de capacitació professional per a l'exercici d'agència de transport de mercaderies, de transitari i de magatzemista-distribuïdor, que es faran el penúltim dissabte dels mesos de maig i novembre.  
Convocar en els mesos de maig i novembre de cada any les proves de capacitació professional per a l'exercici de les activitats de transportista nacional i internacional de viatgers i de mercaderies per carretera, que es faran l'últim dissabte dels mesos de maig i novembre.  
Aquesta convocatòria comprén l'àmbit territorial de la Comunitat Valenciana.  
Segon  
Per a poder assistir a aquestes proves, els sol·licitants hauran de tenir el domicili legal al territori de la Comunitat Valenciana, llevat de les persones que a pesar de tenir-lo en un lloc diferent, hi estiguen fent el servei militar o la prestació social substitutòria, com també les persones que estiguen domiciliades en territori estranger.   
En les excepcions esmentades, per a assistir a les proves haurà d'acreditar-se la circumstància motiu de l'excepció mitjançant un certificat original, expedit amb aquesta finalitat pel cap de la unitat, o el justificant d'estar domiciliat en l'estranger, respectivament.  
Tercer  
Els exercicis de què constaran les proves, l'estructura i la forma de qualificació seran el que estableix l'Ordre de 7 d'octubre de 1992, del Ministeri de Transports, Turisme i Comunicacions (BOE núm. 249, de 16.10.92), sobre proves de capacitació per a l'exercici de les professions de transportista per carretera, agència de transport, transitari i magatzemista-distribuïdor, i versaran sobre el coneixement de les matèries incloses en els programes que figuren com a annexos de la ordre esmentada.  
Quart  
Les sol·licituds per a participar en les proves que es convoquen s'hauran de fer mitjançant el model que s'adjunta a aquesta resolució (annex I), que s'haurà de presentar, emplenat com cal, en la Direcció General de Transports de la Conselleria d'Obres Públiques, Urbanisme i Transports, o bé en els serveis territorials de Transports de València, Alacant i Castelló. A les sol·licituds s'adjuntaran una fotocòpia del DNI o permís de residència, el justificant del pagament de la taxa per drets d'examen i, si escau, els documents que s'esmenten en els articles 2n. i 7é. d'aquesta ordre.  
El termini per a la presentació de les sol·licituds per a cada examen serà de l'1 al 30 d'abril o de l'1 al 31 d'octubre.   
Als serveis territorials i en la Direcció General de Transports s'exposaran les llistes provisionals d'admesos i exclosos, durant un termini de 10 dies hàbils, per a esmenar els errors que hagueren motivat la inadmissió o per a presentar les al·legacions que consideren escaients, de conformitat amb l'article 71 de la Llei de Règim Jurídic de les Administracions Públiques i del Procediment Administratiu Comú. Una vegada esmenats, si escau, els errors o ateses les al·legacions presentades, s'exposaran les llistes definitives en les dependències esmentades.  
Cinqué  
La quantia dels drets d'examen per cadascuna de les especialitats a les quals l'aspirant es presente serà la que anualment establisca la Llei de Pressupostos de la Generalitat Valenciana, i s'ingressaran en qualsevol oficina de les entitats col·laborades següents:  
Banco de Alicante, Banco de Bilbao-Vizcaya, Banco Central-Hispano, Banco de Crédito Agrícola, Banc Exterior, Banc de València, Bancaixa, Caixa d'Estalvis de Carlet, Caja de Ahorros del Mediterráneo, Caixa d'Estalvis d'Ontinyent, Caixa d'Estalvis i Socors de Sagunt i Agrupación de Cooperativas de Crédito Comunidad Valenciana.  
En concepte de «Dret d'examen de capacitació professional. Taxes d'ordenació del transport per carretera».  
Sisé  
Hi haurà un tribunal en cadascuna de les províncies de la Comunitat Valenciana. La composició d'aquests, així com el lloc i l'horari de la realització de les proves es donaran a conéixer per una resolució del director general de Transports.  
Seté  
En el moment de la realització de les proves, els aspirants hauran de presentar al tribunal l'original del document nacional d'identitat o el permís de residència. Haurà de correspondre el domicili que figure en aquests a l'àmbit territorial de la Comunitat Valenciana. En el cas que no figure en el document nacional d'identitat o en el permís de residència el domicili legal de l'aspirant, aquest l'haurà d'acreditar mitjançant un certificat d'empadronament expedit per l'ajuntament corresponent.   
Els aspirants podran portar màquines calculadores per a utilitzar-les en la resolució dels exercicis pràctics.  
Vuité  
Publicar com a annex el model d'instància en què s'han de formular les sol·licituds per a participar en les proves.  
Contra aquesta resolució, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports en el termini d'un mes, a comptar des de l'endemà de la publicació en el Diari Oficial de la Generalitat Valenciana, d'acord amb el que estableixen l'article 107.1, en relació amb el 114 i següents, de la Llei 30/1992, de Règim Jurídic de les Administracions Públiques i del Procediment Administratiu Comú; sense perjudici que s'utilitze qualsevol altra via que es considere oportuna.  
València, 1 de febrer de 1996.- El director general de Transports: Claudio Solano Brotons.